Tiranë: Analistët e komentojnë me skepticizëm vendimin e Gjykatës
Disa prej tyre u shprehën se kjo është një ditë e zezë për drejtësinë dhe antikorrupsionin
Disa analistë të pavarur të jetës politike në Shqipëri e komentuan me skepticizëm vendimin e sotëm të Gjykatës së Lartë, që shpalli të pafajshëm zotin Ilir Meta nga akuzat për korrupsion. Ata thonë se kjo është një ditë e zezë për drejtësinë dhe antikorrupsionin dhe një ditë reflektimi për reforma të thella në sistemin gjyqësor. Analistë të pavarur të jetës politike në Shqipëri pohuan sot se vendimi i Gjykatës së Lartë për të shpallur të pafajshëm nga akuzat për korrupsion kryetarin e LSI-së, Ilir Meta është një vendim sfidues ndaj përpjekjeve të shoqërisë shqiptare për të luftuar korrupsionin. Analisti Lutfi Dervishi thotë se ky vendim ishte i pritur dhe ngre shumë pikëpyetje: - tha ai. Zoti Dervishi tha se Gjykata e Lartë nuk e theu dot as sot rekordin që asnjë zyrtar i lartë nuk është dënuar në 20 vjet demokraci, por të gjithë e dinë cilësinë e punës në gjykatat shqiptare, të gjithë e dinë se një gjyq ta bën gjykata dhe një gjyq ta bën vetë opinioni publik. – tha ai. Ndërsa analisti Ilir Aliaj, në Qendrën për Zhvillimin dhe Demokratizimin e Institucioneve, thotë se Zoti Aliaj thotë se ky vendim nuk ka arësye për t’u festuar dhe se duhet të jetë një çast reflektimi për reformat e thella që nevojiten në sistemin shqiptar të drejtësisë. – tha ai. Ish-zëvendës kryeministri Ilir Meta është një ndër të paktët zyrtarë të lartë që u akuza për korrupsion. Sipas deklaratave të kryeministrit Berisha, ai mund të kthehet përsëri në kabinetin qeveritar, nëse partia e tij LSI, pjeëtare e koalicionit qeverisës, kërkon ta bëjë përsëri ministër. Në 20 vjet, vetëm ish-kryeministri socialist Fatos Nano është dënuar për korrupsion, pasi u akuzua se vodhi ndihmat humanitare në fillim të viteve 90, por edhe ai u shpall i pafajshëm nga të njëjtat gjykata që e dënuan disa vjet më vonë kur ishte përsëri kryeministër.